cyanic-selkie/wikianc huggingface dataset:
Եվրոպական հեպարդ
Մեծ թվով Եվրոպական հեպարդի մնացորդներ հայտնաբերվել են այժմյան Ֆրանսիայի տարածքում՝ Սաինթ-Վալլերի հովտում։ Պահպանվել է նաև Ռոն գետի հովտում (եղել են մոտ 2 միլիոն տարի առաջ)։
Կենդանիների մնացորդներ հայտնաբերվել են նաև այժմյան Գերմանիայի տարածքում։ Նաև այս կենդանիներին պատկերել են ժայռապատկերների վրա քարանձավներում։
Նկարագիր
Մարմնի երկարութոյւնը հասնում է 130-150 սմ, իսկ պոչի երկարութոյւնը 70-95 սմ։ Եվրոպական հեպարդը կշռում է 60-90 կգ։ Սակայն այս հեպարդները որոշակի նմանություններ ունեն ներկայիս Աֆրիկայի հեպարդների հետ։
Ունենալով այնպիսի հզոր ատամներ, ինչպիսին է Եվրոպական հեպարդի ատամները, կարելի է ենթադրել որ այս կենդանիները հաջողությամբ որսացել են ոչ միայն կճղակավորների, այլ նաև ավելի խոշոր կենդանիների՝ ձիերի, այծքաղների և գոմեշների։ Հիմնականում բնակվում են տափաստաններում։
Այս առանձնյակների մոտ առավել զարգացած են մկանները։ Ունենալով զարգացած մկաններ, այս կատվազգիները կարողանում են հեշտությամբ ցատկել, սողալ և շատ արագ վազել։
Գրականություն
Կատեգորիա:Անհետացած կենդանիներ Կատեգորիա:Կատվազգիներ Կատեգորիա:Հեպարդներ
Չերնուխա (Լուխի վտակ)
Չերնուխա (Чернуха), գետ Ռուսաստանում, հոսում է Իվանովոյի մարզում։ Գետաբերանը տեղակայված է Լուխ գետի աջ ափին՝ 207 կմ հեռավորության վրա։ Գետի երկարությունը 26 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Հյուսիսային Կլյազմա գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Նաա (գյուղ)
Բնակչությունը
Ըստ 1959 թվականի մարդահամարի տվյալների, գյուղում բնակվում էր 311 մարդ` հիմնականում հայեր ։ 1989 թվականին գյուղն ուներ 453 բնակիչ, կրկին հայեր ։
Բնակիչներն զբաղվում են ծխախոտի, թեյի, եգիպտացորենի մշակությամբ, այգեգործությամբ և անասնապահությամբ։ Գյուղն ուներ հայկական ութամյա դպրոց, ակումբ, բուժկայան։
Հիմնադրել են Տրապիզոնի շրջակա գյուղերից եկած հայերը` 1896 թվականին։ Նախկինում կոչվել է Նաա Հայկական (სომხური ნაა):
Ծանոթագրություններ
Կատեգորիա:Բնակավայրեր այբբենական կարգով Կատեգորիա:Աբխազիայի գյուղեր Կատեգորիա:Աբխազիայի հայաբնակ գյուղեր
Կյանքի փուլերը (նկար)
«Կյանքի փուլերը» (Die Lebensstufen), գերմանացի նկարիչ, վաղ ռոմանտիզմի դարաշրջանի կարկառուն ներկայացուցիչ Կասպար Դավիդ Ֆրիդրիխի այլաբանական նկարներից։ Կտավը հեղինակը վրձնել է 1835 թվականին՝ մահվանից հինգ տարի առաջ։ Յուղաներկով կտավի չափերն են 72.5 × 94 սմ։ «Կյանքի փուլերը» ստեղծագործությունը այսօր պահպանվում և ցուցադրվում է Կերպարվեստի թանգարանում (Լայպցիգ, Գերմանիա)։
Ընդհանուր ակնարկ
Ինչպես Կասպար Դավիդ Ֆրիդրիխի շատ այլ նկարներ, «Կյանքի փուլերը» ստեղծագործությունը նույնպես իրենից ներկայացնում է հեղինակի խորհրդածությունը մահվան և կյանքի վաղանցիկության մասին։
Նկարում պատկերված է ծովափ ։ Առաջին պլանում տարիքով տղամարդ է նկարված, որը թիկունքով է կանգնած դիտողին։ Նա քայլում է դեպի նկարում պատկերված մյուս մարդկանց մոտ՝ երկու միջին տարիքի մարդկանց և երկու երեխաների։ Այդ չորս անձինք գտնվում են փոքրիկ բլրակի ափին՝ ծովախորշի ափին։
Նկարի բոլոր մարդկանց համապատասխանում է հետին պլանում նկարված մեկական առագաստանավ, որոնցից յուրաքանչյուրը որոշակի հեռավորության վրա է գտնվում ծովափից։ Այդ հեռավորությունը խորհրդանշում է մարդկային կյանքի տարբեր փուլերը և շարժումը դեպի վերջ, դեպի մահը։
«Կյանքի փուլերը» ստեղծագործությունում պատկերված անձինք Կասպար Դավիդ Ֆրիդրիխի ընտանիքի անդամներն են։ Նկարի ծեր մարդը՝ թիկունքով պատկերված հենց ինքը հեղինակն է, նստած տղան՝ նրա կրտսեր որդին՝ Գուստավ Ադոլֆը։ Փոքր աղջիկը նրա դուստր Ագնես Ադելհայդն է, իսկ մեծահասակ աղջիկը՝ նույնպես դուստրը՝ Էմման, ցիլինդրով տղամարդը զարմիկն է՝ Յոհան Հայնրիխը ։
Կասպար Դավիդ Ֆրիդրիխի մեծ թվով կտավներում ինչ-որ հատուկ տեղանք նկարված չէ։ Սակայն այս մի կտավում հեղինակը վրձնել է Ուտկեյկը՝ Գրայֆսվալդից ոչ հեռու, որը հեղինակի ծննդավայրն է ու գտնվում է ժամանակակից Գերմանիայի հյուսիս-արևելքում։
Նկարագիր
Նկարում պատկերված է Բալթիկ ծովի մի նավահանգիստ մայրամուտի պահին։ Հետին պլանում, ծովում նկատվում են երեք առագաստանավեր, որոնք հետ են վերադառնում դեպի նավահանգիստ։ Մեծ նավը, որը կենտրոնում է նկարված՝ իջեցնում է առագաստները։ Երկու փոքրիկ նավակները գրեթե հասել են ծովափին, դրանցից աջը լողում է դեպի մարդկանց խումբը։
Անձանց հագուստներից դատելով երևում է, որ վերջիններս քաղաքացիներ են։ Նրանցից մեկը՝ փոքրիկ տղան գլխավերևում պահել է շվեդական դրոշակ, իսկ նրա մոտ գտնվող աջնակը ձգվում է դեպի դրոշակը։ Երեխաներից աջ կողմ նկարված է կիսապառկած մի կին, որը հակվել է դեպի երեխաները և բարձրացրել է աջ ձեռքը։
Ինչպես նշվեց վերևում բոլոր անձանց մեկական առագաստանավ է համապատասխանում։ Կենտրոնում նկարված նավը խորհրդանշում է մորը, ափին մոտ գտնվող երկու փոքրիկ նավակները՝ երեխաներին. այդ նավակները նոր-նոր են սկսել լողալ մաքուր ու սակավ ջրերում։ Հորիզոնում երևացող նավերը խորհրդանշում են տղամարդկանց կյանքի ավելի ուշ փուլերը։ Ամենահեռավոր նավը կարծես անհետանում է հորիզոնից. այն խորհրդանշում է ծերունուն, որը սպասում է իր մահվանը ։
Շվեդական դրոշակ
Գրայֆսվալդը Կասպար Դավիդի հարազատ քաղաքն է, որը պատկանում էր Պոմերանիայի հերցոգությանը մինչև 1630 թվականը։ Իսկ դրանից հետո մինչև 1815 թվականը Շվեդիայի տիրապետության տակ էր։ Նկարում պատկերված տղայի ձեռքին Շվեդիայի դրոշն է. նկարը ստեղծելուց 20 տարի առաջ Գրայֆսվալդը հանձնվեց Պրուսիայի թագավորությանը։
Արտաքին հղումներ
Կատեգորիա:1835 նկարներ Կատեգորիա:Կասպար Դավիդ Ֆրիդրիխի նկարներ Կատեգորիա:Գերմանիայի արվեստ Կատեգորիա:Լայպցիգի պատկերասրահի նկարներ
Տրոգիր
Տրոգիր (Trogir, Traù,, ), քաղաք Խորվաթիայում, պատմական Դալմաթիա մարզում։ Գտնվում է Ադրիատիկ ծովի կենտրոնական ափի հատվածում` Սպլիտ քաղաքից 27 կմ հյուսիս-արևմուտք։ Բնակչությունը 2001 թվականի տվյալներով կազմել է 10.907 մարդ։
Քաղաքի պատմական կենտրոնը ընդգրկված է ՅՈՒՆԵՍԿՕ-ի համաշխարհային ժառանգության ցանկում։ Տրոգիրը ավտոբուսային երթուղով կապված է Սպլիտի հետ, միջքաղաքային ավտոբուսային հաղորդակցությամբ` խորվաթական խոշոր քաղաքների հետ։ Քաղաքից 7 կմ հեռավորության վրա գտնվում է Սպլիտ օդանավակայանը։ Քաղաքի պատմական կենտրոնը գտնվում է ոչ մեծ կղզում, որ նեղ ջրանցքով առանձնանում է մայրցամաքից, իսկ առավել մեծ ջրային տարածքով` Չիովո մեծ կղզուց։ Բնակչության զգալի մասն ապրում է քաղաքի մայրցամաքային հատվածում։ Զբոսաշրջությունն ապահովում է քաղաքի եկամտի կեսից ավելին։ Բացի զբոսաշրջիկներին սպասարկելուց` բնակչությունը զբաղվում է նաև ձկնորսությամբ, զբոսանավերի ու նավերի կառուցմամբ, ինչպես նաև խաղողագործությամբ։
Պատմություն
Տրոգիրը (Տրագուրիոն) հիմնադրվել է մ. թ. ա. 3-րդ դարում Վիս կղզու հույն գաղութարարների կողմից։ Քաղաքը հետզհետե բարգավաճել է, սակայն հռոմեական շրջանում հայտնվել է մոտակայքում գտնվող և արագ զարգացող Սալոն (Սպլիտ) քաղաքի ստվերում։ 7-րդ դարում դալմաթական ափին հաստատվում են սլավոնները. շուտով քաղաքը հայտնվում է խորվաթական թագավորների իշխանության տակ։ 11-րդ դարում քաղաքում հաստատվել է եկեղեցական թեմ։
1123 թվականին քաղաքը գրավել ու հիմնահատակ ավերել են սարացինները։ Սակայն քաղաքը շուտով վերականգնվել է` 13-րդ դարում հասնելով իր զարգացման գագաթնակետին։
1420 թվականին Դալմաթիայի ափամերձ քաղաքների զգալի մասի հետ Տրոգիրն անցել է Վենետիկի հանրապետությանը։
Վենետիկի հանրապետության անկումից հետո 1797 թվականին քաղաքը դառնում է Ավստրիայի մի մասը։ Առաջին և երկրորդ համաշխարհային պատերազմների ժամանակ քաղաքը բռնազավթում են իտալացիները։ Պատերազմի ավարտից հետո Տրոգիրը դառնում է Հարավսլավիայի մասը, իսկ վերջինիս փլուզումից հետո 1990 թվականին դառնում է անկախ Խորվաթիայի մաս։
Տեսարժան վայրեր
Հին քաղաք - Դալմաթիայի ափամերձ բազմաթիվ քաղաքների լավ պահպանված պատմական կենտրոնների մեջ անգամ Տրոգիրի պատմական կենտրոնն առանձնանում է պալատների, վանքերի, աշտարակների, հին շինությունների հազվագյուտ առատությամբ։ Ռոմանական ճարտարապետությունն այստեղ հրաշալի համադրվում է վերածննդի և բարոկկոյի շինություններին, որոնք մնացել են Վենետիկի հանրապետության շրջանից։ Հին քաղաքի փողոցները, որոնք հատվում են իրար հետ տարբեր անկյունների տակ, Տրոգիրը դարձնում են տարբեր խորվաթական ափի ցանկացած այլ քաղաքից։
Արտաքին հղումներ
Կատեգորիա:Խորվաթիայի քաղաքներ Կատեգորիա:Ադրիատիկ ծովի նավահանգիստներ Կատեգորիա:Համաշխարհային ժառանգություն Խորվաթիայում Կատեգորիա:Խորվաթիայի տեսարժան վայրեր
Սանջակ (այլ կիրառումներ)
Սանջակ եզրույթը կարող է վերաբերել՝
Նազարլո
Նազարլո (ნაზარლო), գյուղ Վրաստանում ։ Գտնվում է Վրաստանի հարավարևելյան մասում ։
Բնակչություն
Ըստ 2002 թվականի մարդահամարի տվյալների, գյուղի բնակչությունը կազմում է 5808 մարդ։ Բնակչության ճնշող մեծամասնությունը ադրբեջանցիներ են ։
Ծանոթագրություններ
Կատեգորիա:Վրաստանի գյուղեր
Վլադիմիր Վիշեգորոդցև
Վլադիմիր Իվանովիչ Վիշեգորոդցև (Владимир Иванович Вышегородцев, ), խորհրդային և ռուս նկարիչ-մուլտիպլիկատոր, Ռուսաստանի Դաշնության վաստակավոր նկարիչ (2013)։
Կենսագրություն
Վլադիմիր Վիշեգորոդցևը ծնվել է 1950 թվականի հունիսի 19-ին։ 1969 թվականին ավարտել է ճարտարապետական-շինարարական տեխնիկում Մոսկվայում, 1975 թվականին՝ԽՍՀՄ Պետհեռուստառադիոյի արվեստի աշխատողների դասընթացները։ 1975 թվականից մինչև 1978 թվականը աշխատել է որպես մուլտիպլիկատոր «Էկրան ստեղծագործական միության «Մուլտհեռուստաֆիլմ» ստուդիայում, 1978-1999 թվականներին՝ «Սոյուզմուլտֆիլմ» ստուդիայում, 1986-1987 թվականներին՝ «Տալլինֆիլմում», իսկ 1999 թվականից մինչև 2000 թվականը՝ «VargaStudio» ստուդիայում (Բուդապեշտ)։ Եղել է «Սոյուզմուլտֆիլմ» կինոստուդիայի նախագահության անդամ, «Սոյուզմուլտֆիլմ» միավորման» հիմնադիր և վարչության անդամ։ 2000 թվականին սկսել է համագործակցել Մոսկվայի տարբեր անիմացիոն ստուդիաների հետ։
Վավերագրական կինո
Վլադիմիր Վիշեգորոդցևը նկարահանվել է վավերագրական ֆիլմում.
Արտաքին հղումներ
Կատեգորիա:Խորհրդային մուլտիպլիկատորներ Կատեգորիա:Ռուս մուլտիպլիկատորներ Կատեգորիա:Ռուսաստանի Դաշնության վաստակավոր նկարիչներ Կատեգորիա:20-րդ դարի մուլտիպլիկատորներ
Կորոնել Ժուան Սա
Կորոնել Ժուան Սա (Coronel João Sá), համայնք Բրազիլիայում՝ Բաիա նահանգի կազմում   ։ Գտնվում է Հյուսիս-կենտրոնական նահագի Բաիա մարզում։ Մտնում է Ժերեմոաբու գավառի կազմի մեջ։ Բնակչությունը կազմում է 21 512 մարդ՝ 2006 թվականի տվյալներով։ Գրավում է 825,767 կմ2 տարածք։ Բնակչության խտությունը՝ 26,1 մարդ/կմ²։
Այրին Փարլբի
Մարի Այրին Փարլբի (Mary Irene Parlby, օրիորդական ազգանունը` Մարյատ Marryat, ), կանադացի գյուղատնտեսական առաջնորդ, ակտիվիստ, քաղաքական գործիչ։
Կենսագրություն
Այրին Փարլբին ծնվել է 1868 թվականին Լոնդոնում` տիկին Է. Լ. Մարիատի ընտանիքում ։ 1896 թվականին մեկնել է Կանադա։ 1913 թվականին նրա օգնությամբ հիմնադրվել է Ալբերտայի միացյալ ֆերմերների կանանց տեղական ընկերակցությունը։ 1921 թվականին Այրինը ընտրվել է Ալբերտայի օրենսդիր մարմնում և պաշտոնավարել 14 տարի։ Նշանակվել է առանց պորտֆել նախարար և դարձել Ալբերտայում առաջին կին նախարարը։
Փարլբին եղել է «Հայտնի հնգյակի» կանանցից մեկը, որը «Edwards v Canada» (Անձանց դեպք) դատավարության միջոցով հաստատել է, որ կանայք Կանադայի Սահմանադրությամբ «որակավորված անձինք» են, հետևաբար իրավունք ունեն պաշտոն ստանձնել Կանադայի Սենատում։ «Հայտնի հնգյակի» մյուս անդամների նման Փարլբին Ալբերտայում գտնվող էգենիկների շարժման կողմնակից է եղել, ներառյալ հոգեկան հիվանդների սեռական ամլացումը։
Ողջ կյանքի ընթացքում Փարլբին աջակցել է կանադացի գյուղական վայրերի կանանց ու երեխաներին, 1916-1919 թվականներին եղել է Ալբերտային Միացյալ կին ֆերմերների ընկերակցության նախագահը, աշխատել է բարելավելու հանրային առողջապահական ծառայությունները և ստեղծելու համայնքային հիվանդանոցներ, ինչպես նաև շարժական բժշկական և ատամնաբուժական կլինիկաներ։ 1921 թվականին Փարլբին ընտրվել է նահանգային օրենսդիր մարմնի կազմում և զբաղեցրել նախարարի պաշտոն (Կանադայում երկրորդ կինն է, որը զբաղեցրել է նահանգային նախարարի պաշտոնը)։
Փարլբին մի անգամ մեջբերել է, ասելով.
Այստեղ նա ավելի շատ պայքարում էր ոչ թե գենդերային հավասարության համար, այլ ճանաչողության։
«Հայտնի հնգյակի» վերջին ողջ մնացած անդամն է եղել։
Ժառանգություն
2009 թվականի հոկտեմբերին Սենատը քվեարկել է Փարլբիին և «Հայտնի հնգյակի» մյուս անդամներին Կանադայի առաջին «պատվավոր սենատորներ» ճանաչելու համար ։
1966 թվականին Այրին Փարլբին Կանադայի կառավարության կողմից ճանաչվել է Ազգային պատմական կարևորության անձ, որի պատվին Ալբերտայում բացվել է հուշատախտակ ։ «Անձանց դեպքը» ճանաչվել է Ազգային պատմական իրադարձություն ։
Արտաքին հղումներ
Կատեգորիա:Կանադացի ակտիվիստներ Կատեգորիա:Կանադայի քաղաքական գործիչներ Կատեգորիա:Կանադացի անգլիկաններ
Մեծ կարմիր բիծ
Մեծ կարմիր բիծ, մթնոլորտային ամենամեծ պտտահողմը Արեգակնային համակարգում։ Այն բարձր ճնշման մշտական գոտի է, որ Յուպիտեր մոլորակում անտիցիկլոնային փոթորիկ է ստեղծում։ Բիծը դիտարկման մի քանի դարերի ընթացքում փոփոխվել է չափերով ու գույնով։ Մեծ կարմիր բիծը շարժվում է մոլորակի հասարակածին զուգահեռ, իսկ նրա ներսում գազը պտտվում է ժամացույցի սլաքին հակառակ ուղղությամբ երկրային 6 օրերի ընթացքում։ Բծի երկարությունը 40.000 կմ է (որոշ տվյալներով` 50.000), իսկ լայնությունը` 13.000 կմ։ Բծի ներսում քամու արագությունը գերազանցում է 500 կմ/ժ-ը։
Դիտարկման պատմություն
Մեծ կարմիր բիծը բացահայտվել է աստղագետ Ջովանի Կասինիի կողմից 1665 թվականին։ Ռոբերտ Հուկի` 1665 թվականին արված գրառումներում, հնարավոր է, նույնպես ներկայացված է բիծը, սակայն Մեծ կարմիր բիծը հայտնաբերվել է 1830 թվականից հետո և լավ ուսումնասիրվել միայն 1879 թվականին վառ արտահատվելուց հետո։ Այս երևույթը 187 տարի անընդհատ դիտարկվել է` սկսած 1830 թվականից։ 1665-1713 թվականների նախկին դիտարկումները համարվել են նույն փոթորիկը։ Եթե դա ճիշտ է, ապա այն գոյություն ունի արդեն ավելի քան 350 տարի։
Կառուցվածք
Մինչ «Վոյաջերների» թռիչքը շատ աստղագետներ ենթադրում էին, որ բիծն ունի պինդ կառուցվածք։
Մեծ կարմիր բիծը հսկա փոթորիկ է` 24-40 հազար կմ երկարությամբ և 12-14 հազար կմ լայնությամբ (այն չափերով զգալիորեն գերազանցում է Երկրին)։ Բծի չափերն անընդհատ փոփոխվում են, ընդ որում փոքրանալու ընդհանուր միտում է նկատվում ։ 100 տարի առաջ այն գրեթե երկու անգամ մեծ էր և զգալիորեն ավելի պայծառ։ Չնայած դրան` այն դեռևս մթնոլորտային ամենամեծ պտտահողմն է Արեգակնային համակարգում։
Բիծը մոտավորապես գտնվում է հարավային լայնության 22°-ում և շարժվում է մոլորակի հասարակածին զուգահեռ։ Բծի ներսում քամու արագությունը գերազանցում է 500 կմ/ժ-ը, իսկ նրա ներսում գազը պտտվում է ժամացույցի սլաքին հակառակ ուղղությամբ երկրային 6 օրերի ընթացքում։
Բծի ամպերի վերին շերտը գտնվում է շրջակա ամպերից մոտ 8 կմ բարձր։ Բծի ջերմաստիճանը ավելի ցածր է տվյալ հատվածներից և կազմում է մոտ −160 °C, սակայն բծի կենտրոնական մասը մի քանի աստիճանով տաք է շրջագծի հատվածներից ։
Բծի կարմիր գույնը դեռևս միանշանակ բացատրություն չի ստացել։ Հնարավոր է, որ դա պայմանավորված է քիմիական միացություններով, այդ թվում` ֆոսֆորով։
Ամենայն հավանականությամբ, Յուպիտերի մթնոլորտային հոսանքների արագությունների տարբերության հետևանքով մոլորակում հաճախ բախվում են փոթորիկներ։ Դրանցից մեկը տեղի է ունեցել 1975 թվականին, որի արդյունքում Մեծ կարմիր բիծը խամրել է մի քանի տարի։ 2006 թվականի հուլիսին ենթադրվում էր, որ կբախվեն մեծ կարմիր բիծն ու Oval BA հսկա կարմիր գոյացությունը, սակայն դա տեղի չունեցավ։ Oval BA-ն ձևավորվել էր 1998-2000 թվականների միջակայքում ավելի փոքր սպիտակ երեք օվալների միավորումով, որոնք դիտարկվել էին վերջին 60 տարիների ընթացքում։ Մթնոլորտային նոր գոյացությունը սկզբում սպիտակավուն էր և տեսանելի դաշտում, սակայն 2006 թվականի փետրվարին ստանում է կարմրա-շագանակագույն երանգ` կոչվելով Փոքր կարմիր բիծ ։ 2008 թվականի հունիս-հուլիս ամիսներին Հաբլ աստղադիտակով դիտարկվել է Մեծ կամիր բծի կողմից կարմիր գույնի ոչ մեծ բծի կլանումը ։
Վարկածներից մեկի համաձայն` մինչ փոթորիկը մթնոլորտի վերին շերտերի հետ գտնվում է նույն բարձրության վրա, այն սպիտակ է, սակայն երբ հզորությունը մեծանում է, պտտահողմը բարձրանում է ամպերի ընդհանուր շերտից, որտեղ Արևի ճառագայթումը քիմիական մակարդակում փոխում է գույնը` նրան հաղորդելով կարմրություն։
Հսկայական բիծ-փոթորիկները բնորոշ են ոչ միայն Յուպիտերին, այլև գազային այլ մոլորակների։ Մասնավորապես հայտնի է Նեպտունի Մեծ մութ հետքը։
Մեխանիկա
Քանի որ Յուպիտերի մթնոլորտը կազմող տաք գազերը ցածր հատվածներից բարձրանում են վեր, առաջանում են պտտահողմեր։ Երբ սառչելով դրանք հետ են վերադառնում, Կորիոլիսի ուժի հետևանքով պտտաձև շարժում է առաջանում այն հատվածում, որը կարող է ունենալ մի քամի կիլոմետր տրամագիծ։ Այդ պտտահողմերը կարող են երկար տևողություն ունենալ, քանի որ շփումն ապահովելու պինդ մակերևույթ չկա, և պտտահողմի վրա ամպերի սառը վարնաշերտերը թույլ են տալիս խուսափել ոչ մեծ ճառագայթումից։ Արդեն ձևավորված լինելով` այդպիսի պտտահողմերը կարող են ազատ տեղաշարժվել մթնոլորտում։ Ենթադրվում է, որ այս մեխանիզմն էլ ձևավորել է Մեծ կարմիր բիծը։ Այս տեսության համաձայն` հարևան շատ պտտահողմեր կլանվում են և ձուլվում բծին` ավելացնելով փոթորկի էներգիան և նպաստելով նրա հարատևմանը։
Արտաքին հղումներ
Կատեգորիա:Յուպիտեր
Սթիվեն Բաթլեր Լիքոք
Սթիվեն Բաթլեր Լիքոք (Stephen Butler Leacock, ), կանադացի գրող։ Հայտնի է որպես զավեշտական պատմվածքների հեղինակ («Դրական սայթաքումներ», 1910, «Ուրախ պատմվածքներ փոքր քաղաքի մասին», 1912 և այլն)։ Հրատարակել է «Հումորը՝ ինչպես ես եմ հասկանում այն» (1916), «Հումորը, նրա տեսությունն ու տեխնիկան» (1935), «Հումորը և մարդկությունը» (1937), «Ինչպես գրել» (1944) գործերը։
Ծանոթագրություններ
Կատեգորիա:Կանադացի գրողներ Կատեգորիա:Կանադացի տնտեսագետներ Կատեգորիա:Կանադացի երգիծաբաններ Կատեգորիա:Չիկագոյի համալսարանի շրջանավարտներ Կատեգորիա:Կանադացի քաղաքագետներ Կատեգորիա:Տորոնտոյի համալսարանի շրջանավարտներ
Ջոն Հարվարդ
Ջոն Հարվարդ (John Harvard, ), անգլիացի միսիոներ, ում պատվին անվանվել է Հարվարդի համալսարանը ։
Կենսագրություն
Ջոն Հարվարդը ծնվել և մեծացել է Լոնդոնում՝ Ռոբերտ Հարվարդի՝ սեփական խանութի տիրոջ և մսագործի և Քաթրին Ռոջերսի (Ստրատֆորդից) 9-ը երեխաներից չորրորդը։ Կրթություն ստացել է այն դպրոցում, որտեղ տնօրենն իր հայրն էր։
1625 թվականին նրա հայրը, քույրը և երկու եղբայրները մահացել են ժանտախտից։ Որոշ ժամանակ անց Ջոնի մայրը ամուսնացել է Ջոն Էլեստոնի հետ, ով մահացել է մի քանի ամիս անց։ 1627 թվականին Քաթրինան նորից նշանվել է Ռիչարդ Յերվուդի հետ։ Այդ նույն ժամանակահատվածում Ջոնը ընդունվում է Էմանուելի քոլեջ՝ Քեմբրիջին կից, և 1632 թվականին ստանում է արվեստների բակալվրի աստիճան։ 1635 թվականին մահանում է Քաթրինան, իսկ 1637 թվականին Ջոն Հարվարդի պապը՝ Թոմասը։ 1636 թվականի ապրիլին Հարվարդն ամուսնանում է Էնն Սեդլերի հետ։
1637 թվականին նրանք արտագաղթում են Նոր Անգլիա և հաստատվում Բոստոնում, որտեղ Ջոն Հարվարդը դառնում է քահանա։ Բայց որոշ ժամանակ անց նա հիվանդանում է տուբերկուլյոզով և մահանում 1638 թվականին ։
Երեխաներ չունեցող Հարվարդը 779 ֆունտ՝ իր հարստության կեսը, ինչպես նաև 400 գրքեր իր գրադարանից, ժառանգություն է թողել նոր քոլեջին՝ հիմված 1636 թվականին։ Ի երախտագիտություն բարեգործությանը՝ 1639 թվականին ուսումնական հաստատությունը վերանվանվել է Հարվարդի քոլեջ։
Երեք ստերի արձան
Հարվարդի համալսարանի բակում գտնվող հուշարձանը կոչվում է «Երեք ստերի արձան», ինչի մասին պատմում են էքսկուրսավարները համալսարան այցելողներին։
Արտաքին հղումներ
Կատեգորիա:Հարվարդի համալսարան Կատեգորիա:Նոյեմբերի 26 ծնունդներ Կատեգորիա:1607 ծնունդներ Կատեգորիա:Սեպտեմբերի 14 մահեր Կատեգորիա:1638 մահեր
Նամտվրիանի
Բնակչություն
Ըստ 2002 թվականի մարդահամարի տվյալների, գյուղի բնակչությունը կազմում է 210 մարդ։ Բնակչության ճնշող մեծամասնությունը ադրբեջանցիներ են ։
Ծանոթագրություններ
Կատեգորիա:Վրաստանի գյուղեր
Բեռնալի գունդ
Բեռնալի գունդ (Bernal sphere), առաջին անգամ 1929 թվականին գիտնական Ջոն Դեսմոնդ Բեռնալի կողմից առաջարկված մշտական բնակիչների երկարատև բնակեցման համար նախատեսված տիեզերական բնակավայրի տեսակ։
Բեռնալի սկզբնական առաջարկի մեջ կառույցը նկարագրված է որպես 20,000-30,000 բնակչությամբ և 16 կմ (9.9 մղոն) տրամագծով գնդաձև թաղանթ։ Գունդը լցված է օդով ։
Island One
1975-1976 թվականներին Սթենֆորդի համալսարանի կողմից ապագա տիեզերական գաղութների դիզայնի ուղղությամբ անցկացրած մի շարք հետազոտություններում, դր. Ջերարդ Ք. Օ'Նիլը առաջարկել է Island One-ը, որն իրենից ներկայացնում է Բեռնալի գնդի մոդիֆիկացված տարբերակը միայն 500 մետր (1600 ֆուտ) տրամագծով, գնդի հասարակածում երկրային ամբողջական արհեստական գրավիտացիա իրականացնելու համար 1.9 պտույտ/րոպե արագությամբ պտտվող։ Դրա արդյունքն է գնդի հասարակածով անցնող մեծ հովիտի նման ներքին լանդշաֆտը։ Island One-ը կարող է բնակելի և ժամանցի տարածություն ապահովել թվով 10 հազար մարդու համար, գյուղատնտեսության համար օգտագործվող Բյուրեղյա ապարանք (Crystal Palace) բնակավայրով։ Արևային լույսը գնդի ներքին տարածության մեջ է մտնում բևեռներում տեղադրված մեծ ապակիներից ուղղվող արտաքին հայելիների միջով։ Գնդի տեսքը ընտրվել է օդի ճնշումը պահպանելու և ռադիացիոն պաշտպանության շրջանակներում դրա օպտիմալ էֆեկտիվությունը ապահովելու հնարավորության համար ։
Island Two
Օ'Նիլն առաջարկել է տիեզերական բնակավայրի հաջորդ սերունդը որպես Island One-ի ավելի մեծ տեսակը։ Island Two-ն տրամագծով պետք է լինի շուրջ 1800 մետր, որի արդյունքում հասարակածը կազմում է 6,5 կմ (4 մղոն)։
Ծանոթագրություններ
Կատեգորիա:Առաջարկված ուղեծրակայաններ
Մարիզի Սենտ Ժենևիև
Մարիզի Սենտ Ժենևիև (Marizy-Sainte-Geneviève), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Վիլեր Կոտրե կանտոնի կազմի մեջ։ Համայնքի շրջանն է հանդիսանում Շատո Տիերին։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 130 մարդ։
Տնտեսություն
2010 թվականին 93 աշխատունակ մարդկանցից (15—64 տարեկան) 57-ը եղել են առավել ակտիվ տնտեսվարողներ, 36-ը եղել են համեմատաբար ոչ ակտիվ (ակտիվության ցուցանիշը կազմել է 61,3 %, 1999 թվականին եղել է 77,3 %)։ 57 ակտիվ քաղաքացիներից 49-ը աշխատել են տարբեր ձեռնարկություններում (30 տղամարդ և 19 կին), անաշխատունակների թիվը կազմել է 8 մարդ (3 տղամարդ և 5 կին)։ 36 ոչ ակտիվ մարդկանցից 12-ը եղել են կամ աշակերտ կամ էլ ուսանող, 12-ը եղել են թոշակառու, 12-ը եղել է ոչ ակտիվ այլ պատճառներով ։
Աղբյուրներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Կատալին Սիլի
2009 թվականին Կատալին Սիլին թողեց խորհրդարանի նախագահի պաշտոնը, որպեսզի առաջադրվի Պեչա քաղաքի քաղաքապետի պաշտոնում, սակայն պարտվեց Ժոլտ Պավեին։ 2009 թվականի սեպտեմբերի 14-ին խորհրդարանի նոր նախագահ ընտրվեց Բելա Կատոնան։
Սոցիալիստական կուսակցության անդամ
Յանուս Պաննոնի համալսարանում ստանալով գիտական աստիճան՝ նա ավարտել է մարդու էկոլոգիայի և քաղաքագիտության բաժինը։ Նա օրենսդիր է եղել 1994 թվականից մինչև 2014 թվականը։ 1994-1998 թվականներին նա եղել է բնապահպանության և ջրային ռեսուրսների նախարարության քաղաքական քարտուղարը։ 1998-2002 թվականներին նա զբաղեցրել Է Հունգարիայի Ազգային ժողովի փոխնախագահի պաշտոնը։
Նա 2005 թվականին Հունգարիայի նախագահական ընտրություններում Հունգարիայի սոցիալիստական կուսակցությունից նախագահի թեկնածու էր։ 2005 թվականի հուլիսի 7-ին Սիլին ընտրություններում պարտվել էր ընդդիմադիր թեկնածու Շոյոմ Լասլին։ Հունգարիայի Սահմանադրությունը նախատեսում է, որ նախագահը պետք է ընտրվի Հունգարիայի Ազգային ժողովի կողմից, ուստի ընդդիմության հաղթանակն անսպասելի էր։
Անկախ պատգամավոր
2010 թվականի հոկտեմբերի 3-ին կայացած տեղական ընտրություններից հետո նա հիմնադրել է սոցիալական միությունը (SZU) և դարձել նրա առաջին նախագահը։ Արդյունքում նա լքել է հունգարական սոցիալիստական կուսակցությունը և նրանց խորհրդարանական խումբը՝ շարունակելով իր խորհրդարանական աշխատանքը որպես ձևականորեն անկախ պատգամավոր ։
2013 թվականի հոկտեմբերի 17-ին Կատալին Սիլին և նրա կուսակցությունը՝ սոցիալական միությունը (SZU), կոալիցիայի մեջ մտան 11 այլ կուսակցությունների և քաղաքացիական խմբերի հետ և ստեղծեցին հասարակական սոցիալական կուսակցություն (KTI) ։ Նրա նոր կուսակցությունը չի անցել 5 %-ի շեմը, ինչի արդյունքում նա կորցրել է իր մանդատը խորհրդարանում, որը զբաղեցնում էր 20 տարի։
Ծանոթագրություններ
Կատեգորիա:Հունգարիայի քաղաքական գործիչներ Կատեգորիա:20-րդ դարի կին քաղաքական գործիչներ
Լորո Չուֆենա
Լորո Չուֆենա (Loro Ciuffenna), կոմունա Իտալիայում, գտնվում է Տոսկանա մարզի Արեցո գավառում ։
Բնակչությունը կազմում է 5672 մարդ։ Բնակչության միջին խտությունը՝ 65 մարդ/կմ²։ Զբաղեցնում է 87 կմ² տարածք։ Փոստային ինդեքս՝ 52024։ Հեռախոսային կոդը՝ +39 055։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Մարիա Բեատրիչե Ավստրիացի
Մարիա Բեատրիչե Ավստրիացի (Maria Beatrice d’Austria; Maria Beatrix von Österreich), լրիվ անունը` Մարիա Բեատրիչե Աննա Ֆրանչեսկա Հաբսբուրգ-Էսթե (Maria Beatrice Anna Francesca Habsburg-Este, Maria Beatrix Anna Franziska von Habsburg-Este, ), արքայադուստր Հաբսբուրգ-Էսթե տոհմից, Ֆրանցիսկոս 4-րդի դուստրը, Ավստրիայի,Հունգարիայի և Չեխիայի արքայադուստր, ամուսնությունից հետո կոմսուհի Մոնտիսոն, Իսպանիայի ինֆանտա, Իսպանիայի թագուհի` կարլիստների օրոք, Ֆրանսիայի և Նավարիյայի թագուհի` լեգիտիմիստների օրոք։ Ավստրիական Աստղային խաչի ազնվագույն շքանշանի և բավարական Սուրբ Եղիսաբեթ շքանշանի թագուհի ։
Կոռենտինա
Կոռենտինա (Correntina), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Սանտա Մարիա դա Վիտորյա գավառի կազմի մեջ։ Բնակչությունը կազմում է 32 463 մարդ՝ 2006 թվականի տվյալներով։ Գրավում է 12 142,427 կմ2 տարածք։ Բնակչության խտությունը՝ 2,7 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Մարիա Բեատրիչե Ավստրիացի
Կենսագրություն
1847 թվականին ամուսնացել է Խուան Կառլոս դե Բուրբոն ի Բրագանսայի` Իսպանիայի ինֆանտի, կոմս Մոնտինսոնի հետ։ Որոշ ժամանակ ամուսիններն ապրել են Մոդենայում, սակայն 1848 թվականին, Իտալիայում տեղի ունեցած հեղափոխության պատճառով, նրանք արտագաղթել են Մեծ Բրիտանիա։ Լոնդոնում ծնվել է նրանց առաջին երեխան։
Դաստիարակվելով կաթոլիկ հավատի դեմ ունեցած հարգանքով` Մարիա Բեատրիչեն, ի տարբերություն ամուսնու, բարեպաշտ էր և ծայրահեղ պահպանողական։ Խուան Կառլոսը լավ ամուսին էր, բայց ուներ լիբերալ հայացքներ։ Այդ պատճառով էլ նրանց միջև հաճախ էին տարաձայնություններ լինում։ Նրանք հեռանում են մեկը մյուսից։ 1850 թվականին Մարիա Բեատրիչեն երեխաների հետ վերադառնում է Մոդենա։
Նրանց բաժանումից հետո Խուան Կառլոսը 1860 թվականին կառլիստների կուսակցության կողմից առաջադրվում է Իսպանիայի գահի հավակնորդ և 1883 թվականին` Ֆրանսիայի գահի հավակնորդ։ Քանի որ նրանք իրավաբանորեն դեռևս ամուսիններ էին, Մարիա Բեատրիչեն ստանում է Իսպանիայի թագուհու տիտղոս և Ֆրանսիայի թագուհու տիտղոս` համապատասխան կուսակցություններից։
Մեծացնելով երեխաներին` 1872 թվականին նա ընդունեց կուսակրոնություն` Հիսուսի Սուրբ Սիրտ Մարիա Իգնատի անվամբ, Գրացեի վանքում, որտեղ գործել է մինչև իր կյանքի վերջը։ Մարիա Բեատրիչե Ավստրիացին մահացել է 1906 թվականի մարտի 18-ին և թաղված է Գրացեի վանքում, Ավստրո-Հունգարիա։
Ամուսնություն և սերունդ
1847 թվականի փետրվարի 6-ին Մոդենայում ամուսնանում են Մարիա Բեատրիչե Գաբսբուրգ-Էսթեն և Խուան Կառլոս դե Բուրբոն ի Բրագանսան (15.5.1822 — 21.11.1887)`  կոմս Մոնտիսոն, Իսպանիայի ինֆանտ ։
Այս ամուսնությունից ծնվում են երկու երեխաներ.
Արտաքին հղումներ
Կատեգորիա:Հաբսբուրգներ Կատեգորիա:Իտալացի կանայք Կատեգորիա:19-րդ դարի անձինք
Թուլար
Թուլար (თულარი), գյուղ Վրաստանում։ Գտնվում է Կախեթի մարզի Սագարեջոյի շրջանում։ Կենտրոնի բարձրությունը 452 մետր է։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 3147 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Սագարեջոյի շրջան
Մարինյի ան Օրքսուա
Մարինյի ան Օրքսուա (Marigny-en-Orxois), համայնք Ֆրանսիայի Պիկարդիա մարզում՝ Էնա գավառի Էսոմ սյուր Մառն կանտոնի Շատո Տիերի շրջանում։
Համայնքի INSEE ծածկագիրն է 02465։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 462 մարդ։
Տնտեսություն
2010 թվականին 312 աշխատունակ մարդկանցից (15—64 տարեկան) 237-ը եղել են առավել ակտիվ տնտեսվարողներ, 75-ը եղել են համեմատաբար ոչ ակտիվ (ակտիվության ցուցանիշը կազմել է 76,0 %, 1999 թվականին եղել է 73,7 %)։ 237 ակտիվ քաղաքացիներից 209-ը աշխատել են տարբեր ձեռնարկություններում (124 տղամարդ և 85 կին), անաշխատունակների թիվը կազմել է 28 մարդ (9 տղամարդ և 19 կին)։ 75 ոչ ակտիվ մարդկանցից 21-ը եղել են կամ աշակերտ կամ էլ ուսանող, 25-ը եղել են թոշակառու, 29-ը եղել է ոչ ակտիվ այլ պատճառներով ։
Աղբյուրներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Էքս Վիլմոր Պալի
Էքս Վիլմոր Պալի (Aix-Villemaur-Palis), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2012 թվականի դրությամբ կազմում է 3593 մարդ, բնակչության խտությունը` 47.72 մարդ/կմ²։ Բնակավայրը զբաղեցնում է 75.30 կմ² տարածք։
Բնակավայրը հիմնվել է 2016 թվականի հունվարին և իրենից ներկայացնում է Էքս ան Օթ, Վիլմոր սյուր Վան և Պալի համայնքները միասին վերցրած։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ Կատեգորիա:2016 թվականին հիմնադրված բնակավայրեր
Ալբա Ֆլորես
Ալբա Գոնսալես Վիյա (Alba González Villa, ), իսպանացի դերասանուհի, կինոյում և հեռուստատեսությունում հայտնի է որպես Ալբա Ֆլորես։ Առավել հայտնի է Antena 3 հեռուստաալիքի (հետո գնվել է Նեթֆլիքսի կողմից) թողարկած «Թղթե տունը» հեռուստասերիալում Ագաթա Հիմենեսի («Նայրոբի») դերով։
Կենսագրություն
Ալբա Ֆլորեսը ծնվել է երաժիշտ Անտոնիո Ֆլորեսի և Անա Վիյայի ընտանիքում։ Նրա տատիկը իսպանացի հայտնի երգչուհի Լոլա Ֆլորեսն է։ Նաև երգչուհի Լոլիտայի և Ռոսարիա Ֆլորեսի զարմուհին է ։
Դերասանական կարիերան սկսել է 2005 թվականին «Փառավոր և ջերմ» ֆիլմով ։ 2015-2019 թվականներին նկարահանվել է «Վիզավի» սերիալում՝ մարմնավորելով գլխավոր դերերից մեկի՝ գնչուհի Սարայ Վարգասի կերպարը։ Առավել հայտնիություն է ստացել «Թղթե տունը» հեռուստասերիալում Ագաթա Հեմենեսի դերով։
Ծանոթագրություններ
Կատեգորիա:Դերասանուհիներ այբբենական կարգով Կատեգորիա:Իսպանացի կինոդերասանուհիներ Կատեգորիա:Իսպանացի դերասանուհիներ Կատեգորիա:21-րդ դարի դերասանուհիներ Կատեգորիա:Իսպանացի կինոռեժիսորներ Կատեգորիա:Իսպանացի հեռուստատեսային դերասանուհիներ
Ռամադիի ճակատամարտ (2014–2015)
Ար-Ռամադիի ճակատամարտ, ԻԼԻՊ-ի զինյալների կողմից Անբար գավառը գրավելու դրվագներից մեկը։ Ռամադին իրաքյան կառավարության համար Անբար գավառում վերջին հենարաններից մեկն էր։ Մարտերը սկսվել են 2014 թվականի հոկտեմբերին և ավարտվել են այն ժամանակ, երբ 2015 թվականի մայիսի 14ին «Իսլամական պետության» զինյալները գրավեցին կառավարական շենքը։ Մայիսի 17-ին հայտնի դարձավ, որ իրաքյան բանակը լքել է քաղաքը։ Սակայն 2015 թվականի դեկտեմբերի 28-ին բաղդադի իշխանությունը հայտարարեց քաղաքի նկատմամբ վերահսկողություն սահմանելու մասին։
Հետևանքները
Իրաքյան կառավարությունը խնդրանքով դիմեց շիական միավորումներին, որպեսզի օգնեն իրենց քաղաքի ազատագրման գործում։ Գրեթե 3000 շիական միավորումներ մայիսի 19-ին հավաքվեցին քաղաքի մոտ։ Այդ ժամանակ ահաբեկիչները պատրաստվում էին պահել Ռամադին իրենց ձեռքերում, տեղադրելով պաշտպանական դիրքեր և ականներ։ Կառավարամետ զորքերը Ար-Ռամադիից հարավ երեկոյան խափանեցին ահաբեկիչների հարձակումը, որտեղ գտնվում էին շիական միավորումները։
Մայիսի 22-ին ԻԼԻՊ-ը գրավեց Ար-Ռամադիից արևմուտք գտնվող Հուսայբախը։ Հաջորդ օրը իրաքյան կառավարական զորքերը անցան հակահարձակման, և ոստիկանության հաղորդմամբ, գրավեցին Հուսայբախը։
Նոյեմբերի 30-ին իրաքյան բանակը հայտարարեց քաղաքի գրոհի մասին
Դեկտեմբերի 22-ին իրաքյան բանակը մաքրեց քաղաքի կենտրոնը, հաղորդվեց, որ զինյալների քանակը չի գերազանցում 300-ը
2015 թվականի դեկտեմբերի 28-ին կառավարական զորքերը վերադարձրեցին Ռամադիի նկատմամբ հսկողությունը
Ծանոթագրություններ
Կատեգորիա:2014 թվականը Իրաքում Կատեգորիա:Ռամադիի պատմություն
ԱԱԲԵ
VUCA (ԱԱԲԵ), հապավումը առաջին անգամ գործածվել է 1987 թ., նկարագրելու կամ արտացոլելու համար ընդհանուր պայմանների և իրավիճակների անկայունությունը, անորոշությունը, բարդությունը և երկիմաստությունը։ Այն հիմնված է Ուորրեն Բեննեսի և Բերտ Նանուսի ղեկավարության տեսությունների վրա ։ ԱՄՆ զինված ուժերի ռազմական քոլեջը ներկայացրեց ԱԱԲԵ-ի հայեցակարգը նկարագրելու համար ավելի անկայուն, անորոշ, բարդ և երկիմաստ բազմակողմ աշխարհը, ընկալվելով որպես Սառը պատերազմի հետևանք ։ Այս տերմինի հապավումը սկսել է գործածվել և շրջանառվել ավելի ավելի հաճախ 2002 թ.-ից։ Տերմինի հապավումը ծագում է ռազմական կրթությունից ։
Նշանակություն
ԱԱԲԵ-ի յուրաքանչյուր բաղկացուցիչի ավելի խորքային նշանակությունն է ծառայել ԱԱԲԵ-ի, ինչպես նաև կազմակերպությունների խմբային և անհատական վարքաձևերի կանխատեսման և ներըմբռնման ռազմավարական կարևորությունը ընդլայնելուն։ Դրանք քննարկում են կազմակերպչական ձախողման բնութագրիչներ հանդիսացող համակարգային և վարքաձևային ձախողումները։
ԱԱԲԵ-ի հիմական նշանակությունը հաճախ վերաբերում է նրան, թե ինչպես են մարդիկ դիտարկում այն պայմանները, որոնց ազդեցության տակ իրենք կայացնում են որոշումներ, պլաններ են կազմում, հսկում են ռիսկերը, նպաստում են փոփոխությանը և խնդիրներ են լուծում։ Ընդհանուր առմամբ ԱԱԲԵ-ի նախադրյալները միտված են ձևավորելու կազմակերպության կարողությունը՝
Անկայունություն
Անկայունությունը ԱԱԲԵ-ի «Ա» բաղկացուցիչն է։ Սա վերաբերում է մարդկանց սոցիալական դասակարգմանը այն հիմքով, թե տարբեր իրավիճակներում մարդիկ ինչպիսի առանձնահատուկ հակազդեցություն և բնավորության գծեր են դրսևորում։ երբ մարդիկ հակազդում կամ գործում են հիմնվելով կոնկրետ իրավիճակի վրա, կա հավանականություն, որ հասարակությունը դասակարգում է նրանց մի խմբի մեջ, որը տարբերվում է այն խմբից որում գտնվում եր մարդը նախորդ իրավիճակում։ Կախված սոցիալական և միջավայրային թելադրանքներից՝ մարդիկ կարող են տարբեր կերպ արձագանքել առանձին իրավիճակներին։ Այն գաղափարը, որ իրավիճակային դեպքերը հանգեցնում են սոցիալական որոշակի դասակարգման առաջացմանը, հայտնի է որպես անկայունութուն և ինքնադասակարգման տեսության հիմնական կողմերից մեկն է։
Անորոշություն
Անորոշությունը ԱԱԲԵ-ի կառուցվածքում նշանակում է հենց այն, ինչ հնչում է. երբ իրադարձություններում տեղեկատվության կանխատեսելիությունը և հասանելիությունը անհայտ է։ Անորոշությունը հաճախ հայտնվում է անկայուն միջավայրերում, որոնք իրենց կառույցով բարդ են և ներառում են չկանխատեսված փոխազդեցություններ ինչը շատ կարևոր է անորոշության համար։ Անորոշությունը կարող է ի հայտ գալ «սոցիալական ընկալիչ» և «թիրախ» երևույթների միջև եղած պատճառաբանությունը և հարաբերակցությունը բացահայտելու միտվածության ժամանակ։
Բարդություն
Բարդությունը ԱԱԲԵ-ի «Բ» բաղկացուցիչն է, որը վերաբերում է մեկ համակարգում գոյություն ունեցող բազմաթիվ բաղադրիչների փոխկապակցվածությանը և փոխկախվածությանը։ Հետազոտություն անցկացնելիս բարդությունը այն բաղադրիչն է, որը գիտնականները պետք է միշտ նկատի ունենան։ Որոշակի դիտավորությամբ վերահսկվող միջավայրի արդյունքները անսպասելի են՝ տարբեր խմբերի և ենթաբազմությունների միջև ոչ գծային փոխազդեցությունների և փոխկախվածությունների շնորհիվ։
Ծանոթագրություններ
Կատեգորիա:Բիզնես
Այվիլ
Այվիլ (Ailleville), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2014 թվականի դրությամբ կազմում է 265 մարդ, բնակչության խտությունը` 52.89 մարդ/կմ²։ Բնակավայրը զբաղեցնում է 5.01 կմ² տարածք։
Աշխարհագրություն
Գտնվում է Փարիզ քաղաքից 185 կմ արևելք, Շալոն ան Շամպայն քաղաքից` 85 կմ հարավ, Տրուա քաղաքից` 50 կմ արևելք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 192 աշխատունակ (15-64 տարեկան) բնակիչ, որոնցից ակտիվ էին 140-ը, իսկ ոչ ակտիվները` 52։ Ակտիվության ցուցանիշը կազմում է 72,9 %։ 140 աշխատունակ մարդկանցից աշխատել է 124 անձ (66 տղամարդ և 58 կին)։ Գործազուրկ են եղել 16 անձ (8 տղամարդ և 8 կին)։ 52 անաշխատունակներից 24-ը եղել են աշակերտներ կամ ուսանողներ, 19-ը` թոշակառուներ, իսկ 9-ը չեն աշխատել տարբեր պատճառներով ։
Կշիշտոֆ Պյոնտեկ
Քշիշտոֆ Պյոնտեկ (Krzysztof Piątek, ), լեհ պրոֆեսիոնալ ֆուտբոլիստ։ Ներկայումս հանդես է գալիս Միլանի և Լեհաստանի ազգային հավաքականի կազմում։ Խաղում է կենտրոնական հարձակվողի դիրքում ։
Զագլեմբե Լյուբին
Ֆուտբոլիստի կարիերան Պյոնտեկը սկսել է Լեխիա Ձերջոնյուվում։ 2013 թվականի փետրվարի 20-ին նա միացավ Զագլեմբե Լյուբինին ։ Իր պրոֆեսիոնալ դեբյուտը նշեց 2014 թվականի մայիսի 18-ին՝ Կրակովիայի դեմ խաղում ։ Իր առաջին գոլը խփեց սեպտեմբերի 12-ին՝ Լեհաստանի երկրորդ դիվիզիոնի Խրոբրի Գլոգուվի դեմ խաղում ։ Հոկտեմբերի 31-ին Պյոնտեկը դուբլ ձևակերպեց Վիձև Լոձի դեմ խաղում ։ 2015 թվականի մարտի 13-ին նա գոլի և գոլային փոխանցման հեղինակ դարձավ Վիգրի Սուվալկիի դեմ խաղում ։ Մայիսի 1-ին՝ Զաբկովիա Զոմբկիի դեմ խաղում լեհը դարձավ գոլի և գոլային փոխանցման հեղինակ՝ օգնելով իր թիմին հաղթել 2-0 հաշվով ։ 2014-15 մրցաշրջանում Պյոնտեկը անցկացրեց 34 հանդիպում՝ դառնալով 9 գոլի ու 4 գոլային փոխանցման հեղինակ և օգնելով Զագլեմբե Լյուբինին հաղթել Լեհաստանի երկրորդ դիվիզիոնը։
Կրակովիա
2016 թվականի օգոստոսի 28-ին Պյոնտեկը տեղափոխվեց Կրակովիա ։ Իր դեբյուտը ակումբի կազմում նշեց սեպտեմբերի 9-ին՝ փոխարինման մտնելով Լեխիա Գդանսկի դեմ խաղում ։ Իր առաջին գոլը խփեց հոկտեմբերի 2-ին՝ դուբլ ձևակերպելով Կորոնա Կյելցեի դեմ խաղում ։ Դեկտեմբերի 10-ին Պյոնտեկը գոլ խփեց Վիսլա Կրակովի դեմ խաղում՝ փրկելով Կրակովիային պարտությունից ։ 2017 թվականի փետրվարի 10-ին լեհը խփեց Ռուխ Խոժուվի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին ։ Փետրվարի 25-ին նա դուբլ ձևակերպեց Լեխիա Գդանսկի դեմ խաղում ։ Իր առաջին մրցաշրջանում Պյոնտեկը անցկացրեց 27 հանդիպում՝ դառնալով 11 գոլի և 2 գոլային փոխանցման հեղինակ։
2017 թվականի օգոստոսի 18-ին Պյոնտեկը դուբլ ձևակերպեց Գուրնիկ Զաբժեի դեմ խաղում՝ գոլեր խփելով հանդիպման 85-րդ ու 90-րդ րոպեին և փրկելով Կրակովիային պարտությունից ։ Առաջին հանդիպումը թիմի ավագի թևկապով լեհը անցկացրեց սեպտեմբերի 9-ին՝ Յագելոնիայի դեմ խաղում՝ այս խաղում դառնալով գոլի հեղինակ ։ Նոյեմբերի 24-ին նա դուբլ ձևակերպեց Լեխիա Գդանսկի դեմ խաղում՝ 2-1 հաշվով հաղթանակ պարգևելով իր թիմին ։ Դեկտեմբերի 4-ին Պյոնտեկը գոլի և գոլային փոխանցման հեղինակ դարձավ Կորոնա Կյելցեի դեմ խաղում ։ 2018 թվականի փետրվարի 27-ին լեհը խփեց Վիսլա Պլոցկի դեմ հանդիպման միակ գնդակը ։ Մարտի 18-ին Պյոնտեկը գոլի և գոլային փոխանցման հեղինակ դարձավ Սանդեցյա Նովի Սոնչի դեմ խաղում ։ Ապրիլի 29-ին նա հետ-տրիկ ձևակերպեց Բրուկ-Բետ Տերմալիցայի դեմ խաղում ։ Կրակովիայի կազմում Պյոնտեկը անցկացրեց 65 հանդիպում՝ դառնալով 32 գոլի և 6 գոլային փոխանցման հեղինակ ։
Ջենոա
2018 թվականի հունիսի 8-ին Պյոնտեկը 4 տարվա պայմանագիր կնքեց Ջենոայի հետ ։ Ակումբը նրա համար վճարեց 4 միլիոն եվրո  ։ Իր դեբյուտը Ջենոայի կազմում նշեց օգոստոսի 11-ին՝ Իտալիայի գավաթի Լեչեի դեմ խաղում ։ Նա խաղադաշտ դուրս եկավ մեկնարկային կազմում և դարձավ 4 գոլի հեղինակ՝ 4-0 հաշվով հաղթանակ պարգևելով իր թիմին ։ Առաջին հանդիպումը Սերիա A-ում Պյոնտեկը անցկացրեց օգոստոսի 26-ին՝ Էմպոլիի դեմ խաղում՝ այս խաղում նույնպես դառնալով գոլի հեղինակ ։ Սեպտեմբերի 2-ին նա դուբլ ձևակերպեց Սասուոլոյի դեմ խաղում ։ Սեպտեմբերի 16-ին Պյոնտեկը խփեց Բոլոնյայի դեմ հանդիպման միակ գնդակը՝ 1-0 հաշվով հաղթանակ պարգևելով Ջենոային ։ Սեպտեմբերի 23-ին լեհը գոլ խփեց Լացիոյի դեմ խաղում ՝ դառնալով առաջին ֆուտբոլիստը Անդրեյ Շևչենկոյից հետո, ով 5 գոլի հեղինակ է դարձել Սերիա A-ում իր առաջին 4 հանդիպումներում ։
2018 թվականի սեպտեմբերի 26-ին Պյոնտեկը գոլի հեղինակ դարձավ Կիևոյի դեմ խաղում ՝ խփելով իր 10-րդ գնդակը բոլոր մրցաշարերում և դառնալով առաջին ֆուտբոլիստը Եվրոպայի խոշորագույն մրցաշարերում, ով 10 գոլ է խփել 2018-19 մրցաշրջանում ։ Սեպտեմբերի 30-ին լեհը դուբլ ձևակերպեց Ֆրոզինոնեի դեմ խաղում՝ 2-1 հաշվով հաղթանակ պարգևելով իր թիմին   ։ Հոկտեմբերի 7-ին նա գոլ խփեց Պարմայի դեմ խաղում ՝ դառնալով Գաբրիել Բատիստուտայից հետո առաջին ֆուտբոլիստը, ով գոլի հեղինակ է դարձել Սերիա A-ի իր առաջին 7 հանդիպումներում  ։ Պյոնտեկի հիանալի մարզավիճակի շնորհիվ նրանով սկսեցին հետաքրքրվել եվրոպական գրանդ ակումբները՝ Յուվենտուսը  , Միլանը , Ինտերը , Չելսին   , Տոտենհեմը   , Մանչեսթեր Սիթին   , Լիվերպուլը   , Բավարիան  և Բարսելոնան   ։
2018 թվականի նոյեմբերի 25-ին՝ 5 խաղյա դադարից հետո Պյոնտեկը գոլ խփեց Սամպդորիայի դեմ խաղում, իսկ հանդիպումն ավարտվեց 1-1 հաշվով ։ Դեկտեմբերի 6-ին նա դուբլ ձևակերպեց, ապա իրացրեց իր 11-մետրանոց հարվածը Իտալիայի գավաթի Վիրտուս Էնտելայի դեմ խաղում, սակայն Ջենոան պարտվեց հետխաղյա 11-մետրանոցների հարվածաշարում ։ Դեկտեմբերի 22-ին լեհը գոլի և գոլային փոխանցման հեղինակ դարձավ Ատալանտայի դեմ խաղում՝ օգնելով իր թիմին հաղթել 3-1 հաշվով ։ Ջենոայի կազմում Պյոնտեկը անցկացրեց 21 հանդիպում՝ դառնալով 19 գոլի և 1 գոլային փոխանցման հեղինակ։
Միլան
2019 թվականի հունվարի 23-ին Պյոնտեկը 35 միլիոն եվրոյի դիմաց տեղափոխվեց Միլան  ։ Նա ակումբի հետ կնքեց 4․5 տարվա պայմանագիր   ՝ փոխարինելու գալով Չելսի տեղափոխված Գոնսալո Իգուաինին  և ստանալով 19 համարի մարզաշապիկը  ։ Իր դեբյուտը նշեց հունվարի 26-ին՝ փոխարինելով Պատրիկ Կուտրոնեին Նապոլիի դեմ խաղում  ։ Իր առաջին գոլը խփեց հունվարի 29-ին՝ դուբլ ձևակերպելով Իտալիայի գավաթի Նապոլիի դեմ խաղում  ։ Միլանի կազմում Սերիա A-ում առաջին գոլը խփեց փետվարի 3-ին՝ Ռոմայի դեմ խաղում ։ Փետրվարի 10-ին Պյոնտեկը գոլի հեղինակ դարձավ Կալյարիի դեմ խաղում, ապա փետրվարի 16-ին դուբլ ձևակերպեց Ատալանտայի դեմ խաղում ՝ շրջանցելով Նիլս Լինդհոլմին որպես Միլանի պատմության ամենաարագ ֆուտբոլիստը, ով թիմի կազմում 6 գոլ է խփել բոլոր մրցաշարերում։ Ապրիլի 2-ին նա գոլ խփեց Ուդինեզեի դեմ խաղում, իսկ հանդիպումն ավարտվեց 1-1 հաշվով ։ 2018-19 մրցաշրջանում Պյոնտեկը անցկացրեց 21 հանդիպում Միլանի կազմում՝ դառնալով 11 գոլի և 1 գոլային փոխանցման հեղինակ ։
2019-20 մրցաշրջանում Պյոնտեկը ստացավ 9 համարի մարզաշապիկը՝ նախկին 19-ի փոխարեն  ։ 2019 թվականի սեպտեմբերի 15-ին նա խփեց Հելլաս Վերոնայի դեմ հանդիպման միակ գնդակը՝ 1-0 հաշվով հաղթանակ պարգևելով Միլանին ։ Հոկտեմբերի 20-ին լեհը գոլ խփեց Լեչչեի դեմ խաղում, իսկ հանդիպումն ավարտվեց 2-2 հաշվով ։ 2020 թվականի հունվարի 15-ին Պյոնտեկը գոլի և գոլային փոխանցման հեղինակ դարձավ Իտալիայի գավաթի ՍՊԱԼ-ի դեմ խաղում  ։
Միջազգային կարիերա
2018 թվականի մայիսին Պյոնտեկը ներառվեց Լեհաստանի ազգային հավաքականի՝ աշխարհի առաջնության համար նախնական 35-հոգանոց կազմում, սակայն դուրս մնաց վերջնական թիմից  ։ Իր դեբյուտը ազգային հավաքականում նշեց սեպտեմբերի 11-ին՝ թիմի մեկնարկային կազմում խաղադաշտ դուրս գալով Իռլանդիայի դեմ խաղում   ։ Առաջին գոլը Լեհաստանի հավաքականի կազմում խփեց հոկտեմբերի 11-ին՝ ՈՒԵՖԱ Ազգերի Լիգայի Պորտուգալիայի դեմ խաղում   ։
2019 թվականի մարտի 21-ին Պյոնտեկը գոլ խփեց Ավստրիայի դեմ խաղում՝ 1-0 հաշվով հաղթանակ պարգևելով Լեհաստանին ։ Հունիսի 7-ին նա խփեց Հյուսիսային Մակեդոնիայի դեմ հանդիպման միակ գնդակը, իսկ հանդիպումն ավարտվեց 1-0 հավով  ։
Ակումբային վիճակագրություն
2020 թվականի հունվարի 16-ի դրությամբ
Միջազգային վիճակագրություն
2020 թվականի հունվարի 16-ի դրությամբ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Լեհ ֆուտբոլիստներ Կատեգորիա:Լեհաստանի հավաքականի ֆուտբոլիստներ Կատեգորիա:Զագլեմբե Լյուբինի ֆուտբոլիստներ Կատեգորիա:Կրակովիայի ֆուտբոլիստներ Կատեգորիա:Ջենոայի ֆուտբոլիստներ Կատեգորիա:Միլանի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Հակոբ Նարկիլեճյան
Հակոբ Նարկիլեճյան , հայ բժիշկ, դեղագործ, հանրային գործիչ։
Կենսագրություն
Հակոբ Նարկիլեճյանը ծնվել է մոտ 1880 թվականին։ 1900 թվականին ավարտել է Կոստանդնուպոլ­սի Կալաթասերայի «Մեք­թեբ-ի Սուլ­թա­նիե» բարձրագույն վարժարանը։ 1904 թվականին ավարտել է Կ. Պոլսի Օսմանյան դեղագործարան վարժարանը և դեղագործ աշխատել։ Կ. Պոլսի Օսմանբեյ թաղամասում (Շիշլիի մոտ) ունեցել է սեփական դեղատուն և պատրաստել «Fitinli Maksut Surubu», «Terpestezin Ampulleri» դեղերը։ Եղել է հանրային գործիչ։ 1914 թվականին Առա­ջին հա­մաշ­խար­հա­յին պա­տե­րազ­մի ժամանակ զորակոչվել է օսմանյան բանակ և զինվորական դեղագործ ծառայել։
1915 թվականի ապրիլին 11-13 (24-26)-ի ընթացքում, լինելով զինվորական ծառայության մեջ, բանտարկվել է Կ. Պոլսի կենտրոնական բանտում։ Թուրք ոստիկանը նրան Կ. Պոլսի Հայտար փաշայի Ա. սպասասրահից արտաքնոց տանելով որպես նվաստացում պոկել է նրա զինվորական համազգեստի նշանները։ Այնուհետև աքսորվել է Չանղըրը։ Անունը փորագրվել է Չանղըրըի բանտում հավաքված համրիչի 99 հատիկներից մեկի վրա։ Եղել է Չանղըրըից ազատված 5 հոգանոց առաջին խմբի կազմում։
Մեծ Եղեռնից հետո վերապրել է։
1949-1951 թվականներին եղել է սբ. Փրկիչ ազգային հիվանդանոցի հոգաբարձուների խորհրդի անդամ։
Աղբյուրներ
Կատեգորիա:Հայ դեղագործներ Կատեգորիա:Հայ բժիշկներ Կատեգորիա:Առաջին համաշխարհային պատերազմի մասնակիցներ
Տխուբուն
Տխուբուն (თხუბუნი) գյուղ Աբխազիայում, մտնում է Գուլրիփշի շրջանի կազմի մեջ։
Բնակչություն
Ըստ 1959 թվականի մարդահամարի տվյալների, գյուղի բնակչությունը կազմում է 330 մարդ։ Բնակչության ճնշող մեծամասնությունը ռուսներ են ։
Ծանոթագրություններ
Կատեգորիա:Վրաստանի գյուղեր
Կորնետ (լեռ)
Կորնետ, լեռնագագաթ Հայաստանի Գեղարքունիքի մարզի և Ադրբեջանի սահմանագլխին, Միափորի լեռներում, Արծվաշեն գյուղից 5,5 կմ հարավ–արևմուտք։ Բարձրությունը 2013 մ է ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Գեղարքունիքի մարզի լեռներ Կատեգորիա:Ադրբեջանի լեռնագագաթներ
Մարքեթինգի և հանրահռչակման կոմիտե
Մարքեթինգի և հանրահռչակման միջազգային կոմիտե, թանգարանների միջազգային խորհրդի (ԻԿՕՄ) Մարքեթինգի և հանրահռչակման կոմիտեն հիմնադրվել է 1977 թվականին Յան Յելինեկի կողմից և ի սկզբանե նպատակ է ունեցել նպաստելու մասնագիտական կատարելագործմանը՝ միջազգային փորձի փոխանակման, քննարկումների և գործնական քայլերի ճանապարհով։ Մասնագիտական այս խումբը ԻԿՕՄ-ի 30 միջազգային կոմիտեներից մեկն է։
Թանգարանների միջազգային խորհրդում ԻԿՕՄ-ի Մարքեթինգի և հանրահռչակման կոմիտեն ներքին և արտաքին հաղորդակցության հարցերով զբաղվող խորհրդատու կոմիտե է։ Կոմիտեն ունի նախագահ և խորհրդի անդամներ, որոնք համապատասխանաբար ընտրվում են յուրաքանչյուր 3 տարին մեկ անգամ։ ԻԿՕՄ-ի Մարքեթինգի և հանրահռչակման միջազգային կոմիտեի նախագահն է Մարյո Ռիտա Սալոնիեմին Ֆինլանդիայից ։
Արտաքին հղումներ
Կատեգորիա:Հասարակական կազմակերպություններ
Շոխնա (Սունժայի վտակ)
Շոխնա (Шохна), գետ Ռուսաստանում, հոսում է Իվանովոյի մարզում։ Գետաբերանը տեղակայված է Սունժա գետի ձախ ափին՝ 4 կմ հեռավորության վրա։ Գետի երկարությունը 20 կմ է, ավազանի տարածքը 100 կմ2։Ակունքը գտնվում է Գավրիլկովո գյուղի մոտ, 14 կմ հյուսիս-արևմուտք Վիչուգա քաղաքի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Վոլգա գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Delta Machine
Delta Machine (Դելտա մեքենա), բրիտանական Depeche Mode խմբի տասներեքերորդ ստուդիական ալբոմը՝ թողարկված 2013 թվականի մարտի 26-ին։ Սովորական կոմպակտ-սկավառակից և վինիլից բացի թողարկվել է հատուկ երկկողմանի հրատարակությամբ 28 էջանոց գրքույկ ։ Խումբը նաև հայտարարել է համաշխարհային շրջագայություն (The Delta Machine Tour) ալբոմին օժանդակելու համար, որն սկսվել է 2013 թվականի մայիսի 4-ին Նիցցայում և ավարտվել Մոսկվայում 2014 թվականի մարտի 7-ին ։
Ձայնագրություն
Sounds of the Universe ալբոմին օժանդակող համերգային շրջագայության ավարտից հետո խմբի մասնակիցներն զբաղվել են սոլո նախագծերով։ 2011 թվականի նոյեմբերին Էնդի Ֆլետչերը հայտարարել է, որ խումբը պատրաստ է անցնել նոր ալբոմի ձայնագրմանը ։ 2012 թվականի հունվարին խմբի անդամները հավաքվել են Սանտա Բարբարայում գտնվող ստուդիայում, որպեսզի ներկայացնեն նոր երգերի դեմոձայնագրությունները և քննարկեն ապագա ալբոմը։ Դեյվ Հաան իր բոլոր նոր երգերը ձայնագրել է Նյու Յորքի Blanco ստուդիայում իր ընկերոջ՝ Քուրտ Ինալի հետ, որն օգնել է նրան Hourglass և The Light the Dead See ալբոմների վոկալի ձայնագրությունների ժամանակ ։ Մարտ ամսին խումբն ակսել է աշխատել նոր ալբոմի վրա ։
Ալբոմի պրոդյուսեր կրկին եղել է Բեն Հիլերը, որն ավելի վաղ աշխատել էր Playing the Angel և Sounds of the Universe ալբոմների վրա։ Billboard ամսագրին տված հարցազրույցի ժամանակ Դեյվ Գահանը հայտարարել է, թե հնարավոր է, որ հետագայում խումբն այլևս չաշխատի Հիլլերի հետ և ալբոմը դառնա «տրիլոգիայի» ավարտը ։ Ալբոմի ստեղծման աշխատանքները ղեկավարելու համար հրավիրվել է Ֆլադը, որը նախկինում եղել է Violator և Songs of Faith and Devotion ալբոմների պրոդյուսերը ։
Թողարկում և տեղաշարժ
2012 թվականի հոկտեմբերի 5-ին Depeche Mode-ի պաշտոնական կայքում հայտնվել է թվային թայմեր, որը հետհաշվարկ է կատարում մինչ Փարիզի մամուլի կոնֆերանսը ։ Դեկտեմբերի 11-ին խումբը հայտարարել է, որ Columbia Records լեյբլի հետ կնքվել է պայմանագիր ։ Առաջին սինգլը՝ «Heaven» երգը, որը գրել է Մարտին Գոռը, հասանելի է դարձել թվային ներբեռնման համար 2013 թվականի հունվարի 31-ին ։
Փետրվարի 6-ին Նյու Յորքում կայացել են ալբոմի նախալսումները, որին ներկա են եղել մի քանի երաժշտական լրագրողներ ։
Մարտի 11–ին խումբը ներկա է եղել Դեյվիդ Լեթերմանի շոուին՝ նոր հիթերից բացի կատարելով 5 երգ նոր ալբոմից («Angel», «Should Be Higher», «Heaven», «Soft Touch / Raw Nerve» և «Soothe My Soul») ։